জানা যায়, গত সোমবার বিকেল পৌনে ৩টার দিকে সদস্য সদস্য তানভীর ইমাম ঢাকাগামী চিত্রা এক্সপ্রেস ট্রেনে তাঁর স্ত্রীকে তুলে দিতে স্টেশনে যান। স্ত্রীকে ট্রেনে তুলে দিয়ে তিনি নামার আগেই ট্রেনটি ছেড়ে দেয়। এ সময় তাড়াহুড়ো করে ট্রেন থেকে নামতে গিয়ে পা পিছলে প্লাটফর্মে পড়ে যান এমপি তানভীর ইমাম। এতে পা ও হাতের কনুইয়ে আঘাত পান তিনি। এরপর স্টেশনে থাকা লোকজন ও তাঁর সমর্থকরা এমপিকে ধরাধরি করে স্টেশন মাস্টারের কক্ষে বসিয়ে প্রাথমিক চিকিৎসা দেন। এর একপর্যায়ে এমপির সমর্থকরা সহকারী স্টেশন মাস্টার আবদুল বাতেনের কক্ষে ঢুকে তাঁকে চড়-থাপ্পড় মারেন। সিগন্যালের পতাকার লাঠি দিয়ে পেটান।